sasicodes/solvari-1 huggingface dataset:
தனக்குத் தற்போது பாதுகாப்பு உள்ளதாவும் ஏனைய உறுப்பினர்களின் பாதுகாப்பை உறுதிப்படுத்த உரிய அதிகாரிகள் நடவடிக்கை எடுக்கவேண்டும் என்றும் பிரசன்ன ரணவீர தெரிவித்தார்.
எவ்வாறாயினும் உரியவர் இன்னும் வெளியே இருப்பதாவும் அவரைக் கைது செய்யும் வரை எமது உயிருக்கு எந்நேரமும் அச்சுறுத்தல் இருக்கும் என்றும் அவர் குறிப்பிட்டார்.
அதற்காக மேர்வின் சில்வாவைத் தவிற ஏனைய எந்தவொரு அமைப்பாளருடனும் வேலை செய்ய நாம் தயார் என்று களனி பிரதேச சபைத் தலைவர் பிரசன்ன ரணவீர தெரிவித்தார்.
பாராளுமன்ற சபாநாயகர் விடுத்துள்ள அறிக்கையின் மூலம் பாராளுமன்றத்தில் அவருக்குள்ள பங்களிப்பின் சுதந்திரத்தன்மையை விட்டுக்கொடுத்துள்ளதுடன் அரசியலமைப்பு அதிகாரத்துக்கு மேலாகவும் அதற்கு அப்பாலும் சென்றுள்ளார் எனவும் அவ்வாறு சபாநாயகர் அறிக்கை விட்டது தனக்கு கவலையளிப்பதாகவும் முன்னாள் பிரதம நீதியரசர் சரத் என் சில்வா தெரிவித்துள்ளார்.
தற்போதைய சபாநாயகர் ஐக்கிய தேசிய கட்சியின் தேசியப்பட்டியலில் தெரிவானவர்.சபை உறுப்பினர்கள் அவரை சபாநாயகராக தெரிவு செய்தனர்.பாராளுமன்ற அமர்வின் போது சபையை நடாத்திச்செல்வதே அவரது ஒரேயொரு பணி என்று அரசியல் அமைப்பு குறிப்பிடுகின்றது.அத்துடன் நடுநிலையான நபர் என்ற வகையில் செயற்படுகின்றார்.அவர்தான் நடுவர்.அதற்கப்பாலான பங்களிப்பு எதுவும் அவருக்கு இல்லை.நிறைவேற்று அதிகாரம் கொண்டமவர்களை ஜனாதிபதி நியமிக்கும் போது அதனை சபாநாயகர் அங்கீகரிக்க வேண்டும்.
இந்தக் கண்டன ஆர்ப்பாட்டத்தில் காத்தான்குடியிலுள்ள ஊடகவியலாளர்கள் சமூக செயற்பாட்டாளர்கள் அரசியல் பிரமுகர்கள் மக்கள் பிரதி நிதிகள் முக்கியஸ்தர்களை கலந்து கொள்ளுமாறு காத்தான்குடி மீடியா போரம் அன்புடன் அழைக்கின்றது.
போக்குவரத்து பொலிசாரின் நடவடிக்கைகளை முடிந்தால் வீடியோ செய்யவும் பிரதிப் பொலிஸ்மா அதிபர் தெரிவி லங்கன்வொய்ஸ்.கொம் போக்குவரத்து பொலிசாரின் நடவடிக்கைகளை முடிந்தால் வீடியோ செய்யவும் பிரதிப் பொலிஸ்மா அதிபர் தெரிவி நீங்கள் பயணம் செல்லும் போது உங்களை போக்குவரத்து பொலிசார் வழிமறித்தால் பயமின்றி வீடியோ எடுக்கவும் .... இல்லை எனில் குரல் பதிவையாவது செய்து கொள்ளவும்.
நிகழ்வுகளுக்கு வருகை தந்திருந்த அதிதிகள் அங்கு வைக்கப்பட்டிருந்த தமிழர் விடுதலைக் கூட்டணியின் மறைந்த செயலாளர் நாயகம் அ.அமிர்தலிங்கம் அவர்களின் உருவப்படத்திற்கு மலர் மாலைகள் அணிவித்தனர்.
இந் நிகழ்வில் இறைபணிச் செம்மல் செ.வை.தேவராசாகண்ணகி சுத்தானந்த இந்து இளைஞர் மன்றத் தலைவர் திரு நா.சேனாதிராசா ஜனநாயக மக்கள் விடுதலை முன்னணியின் செயற்குழு உறுப்பினரும் வட மாகாண சபை உறுப்பினருமான திரு ஜி.ரி.லிங்கநாதன் ஜனநாயக மக்கள் விடுதலை முன்னணியின் உப தலைவர்களில் ஒருவரும் முன்னாள் பாராளுமன்ற உறுப்பினருமான திரு வை.பாலச்சந்திரன் மாவட்ட செயற்குழு நிதி பொறுப்பாளர் நிசாந்தன் மாவட்ட குழு உறுப்பினர் ஆட்டோ சங்கத் தலைவர் ரவி சிவன் கோவில் தலைவர் நவரத்தினம் முன்னாலள் ஒய்வு பெற்ற அதிபர் சோதி மாஸ்ரர் சமூக ஆர்வலர் திருமங்கலம் மற்றும் இளைஞரணியின் செயலாளருடன் இளைஞரணியின் மாவட்ட செயலாளரும் இளைஞர் பாராளுமன்ற உறுப்பினர் கேசவன் இளைஞரணியின் மாவட்ட உப தலைவர்களான நிகேதன் கெர்சோன்மாவட்ட இளைஞரணியின் அமைப்பாளர் பிரதீபன்மாவட்ட இளைஞரணியின் நிர்வாக உறுப்பினர் கயூரன் திருமதி.
அவைகள் ஓடுவதை உற்றுப் பார்த்தால் பித்துப் பிடித்த மனிதக் கூட்டம் இலக்கு இல்லாமல் நாலாத் திசையும் தறிகெட்டு ஓடுவது போல் இருந்தது.
நாய்கள் தொடர்ச்சியாக குறைத்துக் கொண்டு எங்கே ஓடுவது என்பது தெரியாமல் திக்கு முக்காடி இரைப்பு ஏற்பட திமிறிக் கொண்டு ஓடின.
அரசர்களின் அரண்மனையும் யோகிகளின் தவக் குடிலும் எளிய மக்களின் குடிசைகளும் கரும்பலகையில் எழுதப்பட்ட எழுத்துக்கள் நீர்பட்டு கரைவது போல ராட்சச அலைகளால் கரையத் துவங்கின.
வெகுதூரத்தில் நின்று கண்ணனின் நண்பனும் மைத்துனனும் கீதையை கேட்ட சீடனுமான அர்ஜுனன் தனது மனம் கவர்ந்த கண்ணன் வாழ்ந்த நகரம் தன் கண்முன்னாலேயே கடலுக்குள் அமிழ்ந்து போவதை பார்த்து கொண்டே நின்றான்.
மலைகளை தூக்கி குடையாக பிடித்த கண்ணன் எத்தனையோ அரக்கர்களை குழந்தை பருவத்திலேயே வதம் செய்த கண்ணன் மாடுகளை மேய்த்து வேங்குழல் ஊதி மனங்களை மயக்கி லீலைகள் செய்த கண்ணன் பாதம் பதிய உடம்பில் புழுதிபட நடந்த நகரம் ஒருவினாடியில் உடைந்து போவதை கண்ட அர்ஜுனன் பரிதவித்தான்.
பாரதப் போரில் வீராதி வீரர்களை மரணமே இல்லாத மகாபுருஷர்களை மண்ணோடு மண்ணாக வீழ்த்திய வீரம் இன்னும் நெஞ்சத்தில் இருக்கிறது.
அர்ஜுனன் பரசுராமரின் வெல்லமுடியாத சீடர்களில் ஒருவன் கர்ணன் என்று அவருக்கு தெரிந்திருந்தாலும் அவனையும் எதிர்த்து களம் கண்டவன் அர்ஜுனன்.
இப்போது சென்னையிலும் சுமத்ரா தீவிலும் இலங்கையிலும் கோரத்தாண்டவம் செய்ததே கொடிய சுனாமி அந்த சுனாமி அப்படி பெயர் பெறுவதற்கு முன்பே ஆழிப் பேரலையாக இந்தியாவை எத்தனையோ முறை தாக்கி இருக்கிறது.
நான்கு நாட்கள் பட்டினி கிடந்தது வயிறு முதுகோடு ஒட்டி கண்களில் பஞ்சடைத்து காதுகளும் கேட்காமல் நடக்கவும் முடியாமல் சாலை ஓரத்தில் சுட்டெரிக்கும் வெயிலில் விழுந்து கிடப்பவன் வாயில் குவளை நிறைய திராட்சை ரசத்தை ஊற்றியதைப் போல ஆய்வாளர்கள் கைகளில் சில புதை பொருட்கள் கடலுக்கடியில் கிடைத்தன.
அப்படி என்றால் கண்ணனை பற்றி பாரதம் கூறுவதை முழுமையாக தெரிந்து கொண்டால் அவனது வரலாற்று ஆதாரங்கள் கூறுகின்ற உண்மைகளை மிக எளிமையாக நாம் புரிந்து கொள்ளலாம் அல்லவா?
சன் பிக்சர்ஸ் பிரம்மாண்டமாக தயாரிக்கும் இந்த படத்தில் விஜய்யுடன் கீர்த்தி சுரேஷ் வரலட்சுமி பழ.கருப்பையா ராதாரவி யோகிபாபு ஆகியோர் நடித்து வருகின்றனர்.
துடுப்பாட்ட நுணுக்கங்களை ஹஸ்சியிடமும் விக்கெட் கீப்பிங்கை டோனியிடமும் கற்றுக்கொள்கிறேன் என்று சென்னை அணி வீரர் ஜெகதீசன் கூறியுள்ளார்.
ஜெகதீசன் அளித்துள்ள பேட்டியில் துடுப்பாட்ட பயிற்சியாளர் மைக் ஹஸ்சியை சந்தித்து பேசுவது சிறப்பு வாய்ந்த ஒன்றாகும்.
சூழ்நிலைக்கு தகுந்தபடி எப்படி கீப்பிங் மற்றும் பேட்டிங் செய்வது என்பதையும் அவரிடம் கேட்டு தெரிந்து கொண்டேன் என கூறியுள்ளார்.
வடமாகாணத்திலுள்ள வீதிகள் மற்றும் கிராமங்களிற்கு தமிழில் பெயர் வைக்க நடவடிக்கை எடுக்கவேண்டுமென வடக்கு முதலமைச்சர் சி.வி.விக்கினேஸ்வரன் கோரியுள்ளார்.மொழிகள் விவகார அமைச்சர் மனோகணேசனிடம் இத்தகைய கோரிக்கை விடுக்கப்பட்டுள்ளது.
அண்மைக்காலமாக வடக்கின் எல்லைக்கிராமங்களிலும் யாழின் தீவகப்பகுதிகளிலுமுள்ள தமிழ் மக்களது பூர்வீக கிராமங்கள்மற்றும் வீதிகளிற்கு சிங்கள பெயர்களை சூட்டுவதில் படையினரும் பௌத்த பிக்குகளும் முனைப்பு காட்டிவருகின்றனர்.
புதிய ஆலயத்தினை யாழ்பாணம் மறைமாவட்ட ஆயர் பேரருள்திரு யஸ்ரின் ஞானப்பிரகாசம் ஆண்டகை அபிஷேகம் செய்து திறந்துவைத்து திருவிழா திருப்பலியை ஒப்புக்கொடுத்து திருச்சுரூப ஆசீர்வாதம் வழங்கினார்.
தமிழீழ விடுதலைப் புலிகள் சில ... யுத்தத்திற்குப் பின்னரான நிலையில் தீர்வின்றித் தொடரும் பிரச்சினைகளுக்குத் தீர்வு காண சிந்தனையும் மனமும் கட்டாயம் தேவைப்படுவதாக தேசிய சமாதா...
பல்வேறு அறிவுப் புலங்களுக்குள் எதனைத் தேர்ந்தெடுப்பது என்ற பகுத்தறிவு சார்ந்த கேள்வியை இலக்கியங்கள் நுண்தளத்தில் ஆய்வு செய்கின்றன.
அழகியல் அறிவு அறம் என்ற மும்மை உறவமைப்பில் அழகியல் என்பதில் தொடங்கி அறிவு குறித்த கேள்விகளை எழுப்பி அவற்றிற்கு விளக்கங்கள் அளித்து அறம் குறித்த தேர்வுகளை நோக்கி ஒரு காலத்தின் மொழிப்புலத்தை இலக்கியம் நகர்த்துகிறது.
கருத்துருவ கோட்பாட்டுச் சொல்லாடல்களும் கதையாடல்களும் இதனை அறிவுத்தளத்தில் தொடங்கி அறம் அழகியல் எனத் தம்மை விரிவுபடுத்திக் கொள்ளலாம்.
கலைஇலக்கியம் என்ற புனைவு சார்ந்த எடுத்துரைப்புகள் இதனைப் பன்மைத்தன்மை உடைய வடிவத்தில் நிகழ்த்திக்காட்டுவதன் மூலம் ஒற்றைத் தன்மை அற்ற கலப்பான கேள்விகளையும் அக்கேள்விகளுக்கான பல்வேறு பதில்கள் குறித்த தேர்வுகளையும் ஒரே தளத்தில் நிரவிக் காட்டுவனவாக செயல்படுகின்றன.
செவ்வியல்காப்பிய மரபுகள் அழகியல் என்பதில் தொடங்கி வாழ்வு சமயம் அரசியல் சார்ந்த அனைத்து நெறிகளையும் பற்றிய சொல்லாடல் தொகுதிகளாகத் தம்மை அமைத்துக் கொள்கின்றன.
வரிமொழி மரபுகள் மட்டுமின்றி வாய்மொழி மரபுகள் மற்றும் நிகழ்கலை மரபுகள் அனைத்தும் ஒருவகையில் அறிவைப் பரப்புவனவாகவும் வாழ்வு குறித்த அனைத்துக் கூறுகளையும் பதிவுசெய்து வைப்பனவாகவும் பரப்புவனவாகவும் விளக்குவனவாகவும் செயல்படுகின்றன.
அதனால்தான் இலக்கியம் என்பது அறிவுத்துறைகளில் ஒன்றாகவும் அறிவுருவாக்க முறைகளில் ஒன்றாகவும் தன்னை எப்போதும் வைத்துக்கொள்ள முடிகிறது.
நவீன கதைகூறல் முறைகளில் ஒன்றான நாவல்நவீனம் என்ற கதை வடிவமும் தற்காலம் சார்ந்த பன்மைக் கேள்விகள் மற்றும் பன்மை பதில்கள் சார்ந்த மொழிக்கட்டமைவாகச் செயல்படுகிறது.
மக்கள்மையத் தன்மை கொண்ட அரசியல் உருவாக்கிய கதைக்கூறல் என்ற வகையில் நாவல் தனிமனிதர் மற்றும் கூட்டமைவு தனிமனிதர்சமூக அமைப்பு என்ற இருமைகளுக்கிடையிலான இயைபுகள் இணக்கமின்மைகள் முரண்கள் மற்றும் மோதல்களைப் பேசுவனவாக விளக்குவனவாக அமைவது தவிர்க்க முடியாத ஒன்று.
இதனை இன்னொரு வகையில் கூறுவதானால் நாவல் என்ற நவீனநவீனத்துவ வடிவம் எப்போதுமே ஒரு முரண்பகுப்புச் செயல்பாடு கொண்டதாக முழுமையின்மைகளை எடுத்துரைப்பதாக அமைவது தவிர்க்க முடியாததாக உள்ளது.
இந்த முரண்பகுப்பு மற்றும் முழுமையின்மை சார்ந்த எடுத்துரைப்பு ஒருவகையில் ஜனநாயகத்தின் அடிப்படைகளில் ஒன்றான கற்றல்கற்பித்தல் செயல்பாட்டின் ஒரு பகுதியாக அமைவது உண்டு.
நவீன உளஅமைப்பை நவீன அரசியல்சமூக நடத்தையில்புகளை இந்தியச் சமூகங்களிடையே படிவிப்பதும் பழக்குவதும் அதனை நிறுவுவதும் மெய்ப்பிப்பதும் மிக மிகக் கடினமானச் செயல்பாடு.
தமது எழுத்துக்கள் வழியாகப் பல்வேறு வகைகளில் இச்செயல்பாட்டில் பங்கெடுத்துக் கொள்வதையே அறிவார்த்த இந்திய இலக்கியப் படைப்பாளிகள் பலரும் தமது நவீன இலக்கியச் செயல்பாடாகக் கொண்டு இயங்கி வருகின்றனர்.
அவ்வகையில் சுந்தர ராமசாமி எழுதிய குழந்தைகள் பெண்கள் ஆண்கள் நாவல் தன்னளவில் நவீன உளவியல்பு மற்றும் நவீன வாழ்வியல் குறித்த ஆய்வு நாவலாகவும் நவீனகால மாறுதல் நிலையின் சிக்கல்கள் குறித்த விளக்கமுறை நாவலாகவும் அமைந்துள்ளது.
நிகழ்வுகளைத் தொகுத்துக் கூறுவதை மட்டும் செய்யாமல் அவை குறித்த கேள்விகள் விளக்கங்கள் மற்றும் முன்பின் சூழல்கள் ஆகியவற்றையும் தொகுத்துரைப்பதன் மூலம் இந்நாவல் ஒரு பொருளுரைப்பு நாவலாகவும் மற்றொரு தளத்தில் கருத்துகள் குறித்த நாவலாகவும் அமைந்திருக்கிறது.
இந்திய மரபுகளால் உருவாக்கப்பட்ட சமூக மனிதர்கள் தம்மை நவீன தனிமனிதர்களாகவும் பொதுஅறம் பேணும் சமூக மனிதர்களாகவும் மாற்றிக் கொள்வதில் உள்ள இடர்கள் போதாமைகள் சிக்கல்கள் உள்வய எதிர்ப்புகள் பற்றிய ஆவணப்படுத்தலை குடும்பம் என்பதை மையமாகக் கொண்டு தொடங்கி புதிய மதிப்பீடுகள் தலைகீழாக்கங்கள் ஆகியவற்றை எதிர்கொள்வதில் பல்வேறு இந்திய நிறுவனங்களும் சமூகப் பண்பாட்டு துணை மற்றும் இணையமைப்புகள் எதிர்கொள்ளும் நிலைகள் பற்றியதாக விரித்துச் செல்கிறது இந்நாவல்.
இன்னொரு வகையில் இந்த நாவலை சாதியப் படிநிலை மற்றும் ஆண் மையத்தன்மை கொண்ட உள் வன்முறைகள் நிறைந்த இந்தியச் சமூகஉளவியல் குறித்த கேள்விகளைக் கையாளும் ஒரு இனவரைவியல் நாவலாகவும் வாசிக்க இயலும்.
அதனைவிட இந்நாவல் தன் கட்டமைப்பின் மூலம் பிராமண சமூகத்தை நவீனசனநாயகம் ஏற்கும் ஒரு மாறுதலுற்ற சமூகமாக பன்மைகளின் இடத்தில் குடிமைப் பண்புடன் வாழ்வதற்கான உளவியல்பினைக் கற்ற சமூகமாக மாற்றுவாற்கான பயிற்சியினை அளிக்கும் நாவலாகத் தன்னை அமைத்துக் கொள்கிறது.
சுயவிமர்சனம் மற்றும் தன்மதிப்பீடு என்பதன் மூலம் மாறுதல்கால நவீனத்தன்மையை ஒரு சமூகத்திற்குக் கற்பிக்கும் நாவலாக இது இயங்குகிறது.
இதற்கு ஏற்ற வகையில் பன்மொழி பன்மையான பண்பாடு பன்மையான மதப் பின்னணிகள் பலசாதி வாழ்வியல் என்பவை இதில் கதைப்புலங்களாக அமைக்கப்படுகின்றன.
முரண் மற்றும் இணைகளின் தவிர்க்க முடியாத கூட்டிணைவுகளின் தளத்தில் இந்நாவலை அமைப்பதன் மூலம் கதைசொல்லும் குரலுக்குப் பன்மையான பகுத்துரைக்கும் தன்மையை இந்நாவல் வழங்குகிறது.
இந்த பகுத்துரைக்கும் உரிமை மற்றும் வாய்ப்பினை இந்நாவலின் கதைசொல்லி மிக நேர்த்தியாகப் பயன்படுத்திக் கொள்வதன் வழியே இதனை ஒரு குடும்பக்கதை அல்லது சிறுமிகள் மற்றும் சிறுவர்களைப் பற்றிய கதை என்ற தளத்தில் இருந்து நவீன கோட்பாட்டுத் தேர்வுகள் குறித்த நாவலாக மாற்றியமைத்து விடுகிறார்.
கதைசொல்லியான பாலு மட்டுமின்றி அந்நாவலில் குறிப்பிடப்படும் எஸ்.ஆர்.எஸ் சம்பத் டாக்டர் கோவிந்த பிஷாரடி எனப் பல கதை உருவங்கள் இந்நாவலில்தான் விரிவாகத் தம்மை வெளிப்படுத்திக் கொள்கின்றனர்.
ஆனால் எழுத்துக்கலைஞர் ஒரு குறிப்பிட்ட எழுத்தை உருவாக்குவர் கதைசொல்பவர் கதைசொல்லும் நிலை என்னும் உறவமைப்புகளை வரிசை மாற்றியதன் மூலம் இந்நாவல் தன்னை ஒரு விளக்கமுறை நாவலாக அமைத்துக்கொள்வதால் நடப்பியல் நாவல் எதார்த்தவியல் நாவல் என்பது பற்றிய தமிழின் இலக்கியக் கருத்தாக்கங்களின் பிழைபட்ட நிலைப்பாட்டை மாற்றி விளக்கி விடுகிறது.
முன்பொருமுறை அழகியநாயகி அம்மாள் எழுதிய கவலை என்ற கதை தங்கர்பச்சான் எழுதிய ஒன்பது ரூபாய் நோட்டு என்ற சாதிய வாழ்வு சாரந்த எதார்த்தவியல் நாவல் பற்றிய பேச்சின்போது தமிழின் எதார்த்த வகை எழுத்துக்கள் என்பவை அனைத்தும் கவலைகளின் கதைகளே என இடைக்குறிப்பாக எழுதியிருந்தேன்.
அவற்றுடன் குழந்தைகள் பெண்கள் ஆண்கள் நாவலையும் கவலைகளின் கதையாகக் குறிப்பிட்டு லட்சுமி ஆனந்தம் வள்ளி என்ற மூன்று பெண்களின் மூலம் குடும்பம்சாதிகலாச்சாரம் என்பவற்றின் பலிகேட்பு பற்றிய கதையாடல் இரண்டாம் தள வாசிப்பாக இந்நாவலில் உள்ளது.
இந்நாவலின் கதைசொல்லும் குரல் தன் வாசிப்பையும் இந்தக் கதையூடாக வைத்துச் செல்வதன் மூலம் இதனை நடப்பியல் என்ற தளத்தில் இருந்து பொருளுரைக்கும் நாவலாக மாற்றி விடுகிறது.
இது போன்ற வாசிப்புகள் பலவற்றிற்கு இணக்கமாக கோட்பாட்டு அடிப்படையில் இந்நாவல் தன்னை வடிவமைத்துக் கொண்டிருப்பதற்கு இதன் உருவாக்க காலமான தொண்ணூறுகள் முதன்மையான காரணமாக அமைகிறது என்பதை நாம் நினைவில் கொள்ளவேண்டும்.
தலித்தியம் மற்றும் பெண்ணியம் என்ற இரு கோட்பாட்டுத் தளங்கள் தமிழின் அடிப்படை இலக்கியச் சொல்லாடல்களை மாற்றியமைத்ததுடன் புனைவு மற்றம் நினைவு சார்ந்த இயக்கங்களையும் மாற்றியமைத்தன.
குழந்தைகள் பெண்கள் ஆண்கள் நாவலும் இந்த மாறுதல்கால சொல்லாடலின் ஒரு பகுதியாகத் தன்னை அமைத்துக் கொள்வதன் மூலமும் பன்மொழி பலபண்பாட்டு எடுத்துரைப்பின் வழியாகவும் பன்முக வாசிப்புக்கு உரியதாகத் தன்னை வைத்துக்கொள்கிறது.
இந்த வாசிப்பிற்கு முன்பிரதிகளாக ரவீந்திரநாத் தாகூரின் கோரா பங்க்ளா சிவராமகரந்தின் மரளி மண்ணிகே கன்னடா சந்துமேனோனின் இந்துலேகா மலையாளம் ஆகிய நாவல்களை நான் எடுத்துக்கொள்கிறேன்.
இதற்கான காரணங்கள் மிக வெளிப்படையானவை இந்த மூன்று நாவல்களும் இந்தியச் சமூகங்களில் பெண்களின் நிலை பற்றி ஆண்களால் எழுதப்பட்ட கதைகள் பெண்கள் தமக்கான இடத்தைப் பெறுவதற்கான நுண்ணிய போராட்டங்கள் பற்றியவை.
தமிழில் இந்தச் சிக்கல்கள் பற்றியும் மாறுதல்களின் தேவை பற்றியும் எழுதப்பட்ட நாவல்கள் மிகுந்து காணப்பட்டாலும் அதற்கான கோட்பாட்டாக்கத்தை கதைக் கூற்றுக்குள் கொண்டுவந்து தன் அரசியல் இணைச்சொல்லாடலை ஒரு குடும்ப நாவலின் பகுதியாக வைத்துக்கொள்ளும் நாவல்கள் தமிழில் இல்லை.
தோப்பில் முஹம்மது மீரானின் சாய்வு நாற்காலி சாதி குடும்பம் பெண்ணிலை குடிமரபு மதங்களின் அறிவழிக்கும் கொடுங்கோன்மை என்பன பற்றித் தீவிர தகர்ப்புகளைக் கொண்ட நாவல்.
ஆனால் அவை இணைத்தள வாசிப்பின் உள்பகுதியில் வைக்கப்பட்டு விட்டதால் நாடகக் குறியீட்டுத் தன்மை அதிகம் கொண்டதாக அந்நாவல் இறுக்கம் பெறுகிறது.
குழந்தைகள் பெண்கள் ஆண்கள் நாவலோ சிக்கல்கள் ஒடுக்குமுறைகள் போதாமைகள் பற்றிய நிகழ்வுகளைச் சித்திரிப்பது மட்டுமின்றி அவற்றைக் கோட்பாட்டாக்கம் செய்வதற்கான பேச்சையும் கொண்டிருக்கிறது.
மாறுதலை எதிர்ப்பைப் பரப்பும் பெண்ணாக சுகன்யா மாறுதலுக்கு உள்ளாகும் பெண்ணாக வள்ளி மாறுதலைக் கண்டு மயங்கி விடாத பெண்ணாக ரமணி விளக்கப்படுகின்றனர்.
இந்த உரையாடலின் பகுதிகள் மாறுதலுக்காக இந்தியப் பெண்கள் ஏங்கியிருப்பதையும் அதே சமயம் தயங்கி நிற்பதையும் புலப்படுத்துவதாக அமைகின்றன.
வள்ளியென்ற இந்தப் பாத்திரத்திற்கு நேரும் துயரமான ஒரு முடிவு இந்நாவலின் இரு துன்பியல் நிகழ்வுகளில் ஒன்றாக மனதைத் துளைக்கக் கூடியது.
தான் விரும்பிய வாழ்வை அடைய முடியாமல் மீண்டும் தன்னடையாளமற்ற அடிமை நிலைக்கு இப்பாத்திரம் தள்ளப்படும்போது மாறுதல்களை விரும்பும் இந்தியப் பெண்களின் துயர முடிவாக அது அடையாளப்படுத்தப்படுகிறது.
டாக்டர் ஆனி ஜோசப் சர்க்கார் ஆஸ்பத்திரியில கொழலை மாட்டிண்டு நிக்கறத்தப் பாக்க ஆசையா இருக்கு அக்கா என்றாள் ஆனந்தம்.
ஆண்கள் எந்தெந்தக் காரியங்களைச் செய்யறாளோ அத்தனைக் காரியங்களையும் பெண்களாலேயும் செய்ய முடியும்னு வள்ளி சொல்றா அக்கா என்றாள் ஆனந்தம்.
நிகழ்வுகள் நடப்புகள் என்பவற்றோடு தன்னளவிலேயே விளக்கங்கள் கோட்பாட்டாக்கங்கள் பன்மையான நிலைப்பாடுகள் மதிப்பீடுகள் என்பவற்றைக் கொண்டிருப்பதன் மூலமே இந்நாவல் எனது பார்வையில் கற்றல் மற்றும் கற்பித்தல் வகை எழுத்தாக பொருள்படுகிறது.
தமிழின் மேல்நிலைச் சாதிய உளவியல்புகளை இதனைப் பிராமணவெள்ளாள மையம் கொண்டது என அடையாளப்படுத்தலாம் நிலைமறுத்து மாறுதல்களை ஏற்க வலியுறுத்தும் இலக்கியச் சொல்லாடல் என்ற வகையிலேயே குழந்தைகள் பெண்கள் ஆண்கள் நாவல் தன் நவீனத் தன்மையை உறுதி செய்கிறது.
தன் காலப்பின்னணியாக கடந்தகாலத்தைக் கொண்டிருப்பதால் இது வரலாற்று ஆவணத்தன்மை கொள்வதும் இதில் விவரிக்கப்படும் காலம் இடம் பொருள்கள் என்பவை இப்போது முற்றிலும் மாறிவிட்டதால் தன் தோற்ற அளவில் பழம்பொருள் சித்தரிப்புத்தன்மை கொள்வதும் நாவலின் வாசிப்பைப் பன்முகக் குறியியல் தன்மை கொண்டதாக வைத்துக் கொள்கிறது.
இந்நாவலில் இடம்பெறும் இரு குடும்பங்களில் உள்ள நான்கு குழந்தைகள் குடும்ப உளவியல் அடிப்படையில் எதிர் இணைகளாக வைக்கப்படுவதன் மூலம் குழந்தைகள் சமூக மனிதர்களாக வளர்தலில் உள்ள சிக்கல்களும் சமூகவயப்பட்ட தனிமனிதர்களாக உருவாவதில் உள்ள இடையீடுகளும் பகுப்பாய்வுக்கு உட்படுத்தப்படுகின்றன.
எஸ்.ஆர்.சீனிவாசஅய்யர்லட்சுமி தம்பதிகளின் குழந்தைகளான ரமணி மற்றும் பாலு இருவரும் வறுமை என்பதை அறியாத தம் குழந்தைகள் மீது மிகுந்த அக்கறை கொண்ட பெற்றோர்களை உடைய குழந்தைகள்.
லச்சம் கோமு இவர்களின் துயரம் நிறைந்த வாழ்வைப் பார்வையாளர்களாக இருந்து கவனிக்கும் பாலு ரமணி இருவருக்கும் அதற்கான காரணங்களைத் தெரிந்து கொள்ளும் வயது இல்லை.
எஸ்.ஆர்.எஸ் தன் சித்தப்பா மகன் என்ற அக்கறையுடன் சாமுவைத் தன் கடையில் வேலைக்கு வைத்து உதவிகள் செய்தாலும் குடும்பத்தின் பட்டினியைப் போக்க முடியாத நிலை.
சாமுவோ தன் மனைவி குழந்தைகள் குறித்து எந்த பொறுப்போ அக்கறையோ அற்ற வெறும் கசப்புணர்வும் வெறுப்பும் மட்டுமே கொண்ட ஒரு ஆண்.
கொன்னுடுவேன் என்று கையை ஓங்கும் சாமுவிடம் சீதை சொல்லும் பதில் இப்படி சொல்லிண்டே இருக்கேளே தவிர செஞ்சு காட்ட மாட்டேங்கிறேளே.
இந்தக் கசப்பும் வெறுப்பும் கொண்ட குடும்பப் பின்னணியில் வளரும் லச்சம் கோமு இரு குழந்தைகளின் இருள் நிறைந்த எதிர்காலம் வாசிப்பின் ஒவ்வொரு தளத்திலும் நம்மை வந்து தாக்குவாதாக உள்ளது.
லச்சம் மிகுந்த புத்திசாலித்தனமும் பல திறமைகளும் கொண்ட பலவிதமான வேலைகளைச் செய்யக்கூடிய மிகையான ஆற்றல் உடைய ஒரு வளர்பருவச் சிறுவன்.
பரமேஸ்வரன் வைத்தியர் அவனைத் தன் பாலியல் முறைகேட்டிற்கு பயன்படுத்திக்கொள்வது என்ற நிகழ்வு இந்தியச் சமூகங்களில் ஆண்பெண் குழந்தைகளின் மீது மிகக் கமுக்கமாய் நடைபெற்று வரும் வன்கொடுமைகள் மற்றும் சுரண்டல்கள் குறித்த பதிவாக அமைகிறது.
பாலு வெளியுலகம் மறுக்கப்பட்ட ஒரு சிறுவன் நவீனமடைய முனையும் ஒரு தனிமனிதன் ஆனால் வைதீக சமூகத்தின் அடைபட்ட உறுப்பினன்.
பாலு லச்சம் இருவருக்குமே மற்ற சாதியைச் சேர்ந்த குழந்தைகளுக்கு உள்ளது போன்ற இயற்கைச்சுழல் மற்றும் உழைப்பு சார்ந்த வாழ்விடம் இரண்டும் இல்லாத நிலை பல வாழ்வியல் குறைபாடுகளை உளவியல் சிக்கல்களை உருவாக்குகின்றன.
பாலுவின் தந்தை எஸ்.ஆர்.எஸ் அவன்மீது கொண்ட அதிக அக்கறை மற்றும் எதிர்பார்ப்பு என்பதன் வழியாக அவனுக்கு அந்நியமாக ஆகிவிடுவதுடன் அச்சமூட்டும் ஒரு மனிதராக உருவம் கொண்டுவிடுகிறார்.
இந்தியத் தந்தைகள் என்கிற பாத்திரம் கட்டுப்பாடு அடக்குமுறை என்பவற்றின் உருவங்களாகச் செயல்படும் மரபான வன்முறை பற்றிய பல கேள்விகளை இப்பாத்திரங்கள் வழியாக இந்நாவல் முன்வைக்கிறது இந்தக் கொடுந்தந்தை என்ற எதிர்ப்பார்வை நவீன முரண்படுத்தல்களில் ஒன்று தொன்மைத்தன்மையோ நீண்ட மரபோ அற்றது இதனை விரிவாக வேறுதளத்தில் நாம் ஆய்ந்தறிய வேண்டியுள்ளது.
ஆனால் ஒழுங்குபடுத்தல் மற்றும் முறைப்படுத்தல் என்பற்றின் மூலம் தன் குடும்பத்திற்குள் அச்சத்தை உருவாக்கும் ஒருவராகத் தோற்றம் தருகிறார் இவர் தன் குடும்பத்தை நாகரிகப்படுத்தும் செயலை தன் வாழ்வின் முதல் கடமையாகக் கொண்டு செயல்படுபவர் பழமையின் ஒழுங்கற்ற தன்மைகொண்ட தன் மாமனாரின் ஒவ்வொரு செயலும் கூட இவருக்கு வெறுப்பையும் சீற்றத்தையும் ஏற்படுத்துகிறது.
எஸ்.ஆர்.எஸ் வாழ்வில் ஏற்படும் மூன்று நிகழ்வுகள் அவரைத் தன் குடும்பத்துடனும் குழந்தைகளுடனும் நெருக்கமாக வெளிப்படுத்திக்கொள்ளும் முதல் வாய்ப்பினை வழங்குகின்றன.
இந்த நிகழ்வுகளுக்குப்பிறகு கோட்டயம் விட்டு தளியல் என்ற ஊருக்கு குடிபெயர்வது என்ற முடிவு எடுக்கப்பட்ட பின் அவர்களுக்கு ஒரு தெளிவு ஏற்படுகிறது.
அடுக்களைக்குள் முதல் தடவையாக அவரைப் பார்ப்பது எல்லோருக்கும் வினோதமாக இருந்தது என்ற குறிப்பின் மூலம் வீடு என்ற சுவர்களால் ஆன விதிமுறைகளில் சிலவற்றை மாற்றிக்கொள்ள இடைவெளிகளைக் குறைத்துக்கொள்ள எஸ்.ஆர்.எஸ் தன்னைப் பக்குவப்படுத்திக்கொள்ள முனைவது பதிவாகிறது.
லச்சத்தின் மரணம் பாலுவிடம் மட்டுமின்றி ரமணி லட்சுமி எஸ்.ஆர்.எஸ் அனைவரிடமும் பலமாற்றங்களைக் கொண்டு வந்துவிடுகிறது.
பாலுவுக்கு மனம் சார்ந்த சிக்கல் என்பதெல்லாம் பெற்றோர்கள் தங்கள் மனச்சிக்கலை ஏற்றி உருவாக்கிக் காட்டிய தோற்றப்பிழை என்பது மெல்லத் தெளிவாகத் தொடங்குகிறது.
எல்லா குழந்தைகளுமே இப்படி மிகையாக இருப்பவர்கள்தான் என்ற உண்மை இந்நாவலின் போக்கில் தெளிவுபடுத்தப்படுவதை நாம் குறிப்பாக பதிவு செய்யவேண்டும்.
சமூக ஒழுங்கு இயல்பு நிலைகள் என்பவை வளர்ந்தவர்களின் விதிகளால் ஒருவகையில் நகரஅரசு விதிகளின் அடிப்படையில் குழந்தைகள் பெண்கள் என்பவர்களின் இருப்பை வேறுபடும் தன்மைகளை மறுத்தும் மறந்தும் உருவாக்கப்பட்டவை என்பது குறித்த பதிவை இந்நாவல் செய்திருக்கிறது.
குழந்தைகளின் தனிப்பட்ட கற்பனை உலகம் அவர்களின் பாவனைகளால் நிகழ்த்தப்படும் மெய்யெனத் தோன்றும் நாடகங்கள் ஒவ்வொரு சொல்லுக்கும் செயலுக்கும் உள்ளாகக் குழந்தைகளுக்கென தேங்கியிருக்கும் வேறுபட்ட அர்த்தங்கள் குறித்த சில நுட்பமான பதிவுகள் இந்நாவலில் இடம்பெற்றுள்ளன.
பாலு ரமணி லச்சம் இவர்கள் கட்டும் வீடு அவர்கள் ஈடுபடும் நாடகத்தன்மை கொண்ட விளையாட்டு ரமணியிடம் லச்சம் காட்டும் உறவுமுறை கடந்த மன நெருக்கம் ரமணியும் வந்திருந்தால் எவ்வளவோ குதூகலமாக இருந்திருக்கும்.
பாலுவுக்கு லச்சம் சொல்லும் மிகையான சாகசக் கதைகள் தன் சாதனைகள் பற்றிய கற்பனை கலந்த விவரிப்புகள் இந்த உலகத்தில் அவனுக்குத் தெரியாத விஷயம் இல்லை.
லச்சம் தன் வயதுக்கு மீறி அறிந்து கொள்ளும் பெரியவர்களின் உலகம் எனப் பல அடுக்குகளில் குழந்தைகள் என்ற சிக்கலான மனநிலை விளக்கப்படுகிறது.
லச்சம் இறந்த பிறகு அவன் வீடு முழுக்க மறைவாகச் சேமித்து வைத்திருந்த பொருள்கள் பற்றி விவரிப்பு உள்மன அடுக்குகள் குறித்த குறியீடுகளாக விளக்கம் பெறக்கூடியது.
குழந்தைகள் என்ற நிலை ஒவ்வொரு சமூகத்திற்கும் உரிய ஒரு நெகிழ்வு கொண்ட குறியீட்டுநிலை என்பதை நாம் நினைவு கொண்டால் குழந்தைமைநிலை குறித்த புனைவுகள் என்பது ஒரு சமூகம் தன்னைப் பற்றித் தானே உருவாக்கிக்கொள்வது என்பது புரியவரும்.
சமூகத்திற்குள் இருக்கும் அத்தனை நன்மை தீமைகளும் இணக்கங்களும் வன்முறைகளும் குழந்தைகளிடம் குறியீட்டு நிலையில் படிந்தும் வெளிப்பட்டும் இயங்குவதை பெரும்பாலான இலக்கிய ஊடகச் சொல்லாடல்கள் ஏற்பது இல்லை என்பதுடன் அவற்றை மறைக்கவும் செய்கின்றன.
சாதி வர்க்கம் இனம் பால்நிலை ஆதிக்கம் என்பவற்றின் செயல்பாடுகளை அவற்றின் வன்முறைகளை நுண் அளவிலும் குறியீட்டு வடிவிலும் தொடர்ந்து தேக்கி வைப்பதும் நிகழ்த்திக் காட்டுவதும் குழந்கைள் உலகமே.
இதிலிருந்து விலகிச் செயல்படும் குழந்தைகள் மனத்திரிபு கொண்டவர்களாகவும் ஒவ்வாமைக்கு உட்பட்டவர்களாகவுமே அடையாளப்படுத்தப்படுவார்கள்.
புராதனப் பொதுவுடைமை பற்றிய நவீன கனவுக்கும் குழந்தைமை நிலைக்கும் உள்ள உறவை இன்னும் விரிவாக நாம் விளங்கிக்கொள்ள கலகம் செய்யம் குழந்தைகளின் கதைகள் நமக்கு உதவக்கூடும்.
டாக்டர் கோவிந்த பிஷாரடியின் பிள்ளைகளான சுகன்யா ஸ்ரீதரன் இருவரும் இப்படிப்பட்ட குழந்தைகளாக இருந்து வளர்ந்தவர்கள் என்கிற குறிப்புடன் பாலு பற்றிய நிகழ்வுகள் தொடர்ந்து அடுக்கப்படுவதை நாம் கவனத்தில் கொள்ள வேண்டும்.
ஸ்ரீதரன் லண்டனுக்குச் சென்ற பின் அடையும் மாற்றங்களும் சுகன்யா வீட்டில் இருந்தபடியே அடையும் மாற்றங்களும் அடிப்படையான இந்திய மரபுகளுக்கு மாற்றானவை.
இந்த மாற்றம் பற்றிய அச்சம் நிறைந்த இந்திய உளவியலின் பல்வேறு வடிவ மாறுபாடுகள்தான் ஒழுக்கம் நீதி தனிமனித மேன்மைகள் பற்றிய சொல்லாடல்களாக வெளிப்படுகின்றவை.
என்று விளக்கம் அளிக்கும் பிஷாரடி தன் மகன் ஏற்றுக்கொண்ட கருத்தியல் குறித்த வெறுப்பையும் அச்சத்தையும் இப்படியாக வெளியிடுகிறார்.
பகுத்தறிவாளர் மன்றத்தில் உறுப்பினராகிறேன் என்று குறிப்பிட்ட தன் மகனைப்பற்றி ஒரு மரபான தந்தையாக அவர் சொல்வது எப்போது ஈஸ்வரன் இல்லை என்ற எண்ணம் வந்துவிட்டதோ அதன்பின் பாவம் புண்ணியம் ஒன்றும் கிடையாது.
உண்மையில் நியாயம் தர்மம் எல்லாம் ஆபத்தானதுதான் என புதிய மாற்றங்களுக்கான நியாயத்தைப் பேசும் செல்லப்பா மாற்றங்களின் மற்றொரு வடிவம்.
இந்த மாறுதல்களுக்கான உடைப்புகளின் பின்னணியில் பாலுவைப் பற்றிய அவன் தந்தையின் பயம் வேறு ஒரு தளத்தை அடைவதை நாம் கவனத்தில் கொள்ளவேண்டும்.
எஸ்.ஆர்.எஸ் மாற்றங்களை விரும்பக்கூடியவர்தான் ஆனால் அந்த மாற்றங்கள் தன் மேற்பார்வையில் நேர்க்கோட்டில் நிகழவேண்டும் என்ற எதிர்பார்ப்பை உடையவர்.
அவனைப் பற்றிய அவர் எதிர்பார்ப்பு குழந்தைகளில் பரிபூர்ண குழந்தையாக அவன் இருக்க வேண்டும் என்ற ஆசை சதா அவனைக் கண்காணிக்கும்படி அவரை ஆக்கிவிட்டது.
அவனை உருவாக்கப் பிரயோகித்து வந்த மேற்பார்வைகள் எல்லாமே அவனை உருக்குலைக்கத்தான் பயன்பட்டதா என்ற கேள்வி அவரை அரித்துக்கொண்டிருந்தது.
இந்த மேற்பார்வை மற்றும் மேற்பார்வையற்ற தன்மை குறித்த தொடர் நிகழ்வுகள் இவற்றால் குழந்தைகள் மற்றும் பெண்களின் இருப்பிலும் இயக்கத்திலும் ஏற்படும் பாதிப்புகள் உருமாற்றங்கள் குறித்து இந்நாவல் அடுக்கடுக்காக விவரித்துச் செல்கிறது.
கதைசொல்லியின் கோட்பாட்டுப் பிரக்ஞை கொண்ட கதைமொழியின் காரணமாக ஒவ்வொரு பாத்திரமும் சிந்திப்பது பேசுவது அனைத்தும் விளக்கம் நிறைந்த வாக்குகளாக அமைகின்றன.
ஒன்றின் மறுபெயராக மற்றொன்று இருக்கிறது.என்பன போன்று நீண்டு செல்லும் வாக்கியங்கள் ஒரு வகையில் நவீன சமூககுடும்ப வெளியில் குழந்தைகள் குறித்த பொருட்படுத்தப்படாத தன்மைக்கும் உருவழித்த தன்மைக்கும் மாற்றான பேச்சுகளாக அமைகின்றவை.
இது நவீன தனிமனித அடையாளங்களை ஒவ்வொரு தனி இருப்புக்கும் வழங்கும் மனிதஉரிமை சார்ந்த புரிதல்களால் இலக்கியத்திலும் பின் சமூகத்தளத்திலும் ஏற்பட்ட மாற்றத்தின் பதிவு.
குழந்தைகள் என்பவர்களும் கோட்பாட்டுத்தேர்வு உடையவர்கள் என்பதை உன் இஷ்டப்படி நீ இரு என்று அப்பா என்னிடம் சொன்னால் சம்பத் மாமா மாதிரி ஜோரா இருப்பேன்.
அதே சமயம் குழந்தைகள் பற்றிய புரிதலில்தான் பெரியவர்கள் பற்றிய புரிதலும் தொடங்க வேண்டும் என்பதை சுட்டிக்காட்டும் இப்பகுதியை நினைவில் கொள்ள வேண்டும் மனம் விட்டு கேட்டுக்கொள்கிறேன்.
இந்தியப் பெண்களின் இருப்பும் அடையாளமும் குடும்பம் சார்ந்தே அமைய வேண்டியவை அவர்களுக்கென்று தனித்த கனவுகளும் நினைவுகளும் இருப்பதற்கான தேவை இல்லை என்ற பொதுநம்பிக்கையை நவீன இலக்கியச் சொல்லாடல்களும் ஒரு வகையில் உறுதிப்படுத்திக் கொண்டிருப்பதை நாம் கவனித்து வருகிறோம்.
குடும்பம் சாதி சமயமரபுகள் என்பவற்றிற்குள் பெண்களின் நிலை பற்றிய கொடிய உண்மைகளைச் சொல்லும் சாய்வு நாற்காலி போன்ற நாவல்கள் வரலாற்றில் இந்தியப் பெண்களின் இடம் பற்றியும் அவர்களின் மீதான நுண்மையும் பருண்மையுமான வன்முறைகளை பேசுவதற்கான மாதிரிகளை உருவாக்கித் தந்திருக்கின்றன.
குழந்தைகள் பெண்கள் ஆண்கள் நாவலின் பதிவுகள் பெண்ணிய வாசிப்பிற்கான தளங்களைக் கொண்ட பெண்கள் பற்றிய பண்பாட்டுப் பகுப்புகளைக் கொண்டவை.
பெண்களைப் பற்றிய பொதுவான மௌனங்களும் இருள்படுத்தல்களும் நீக்கப்பட்ட சொல்லாடலின் மூலம் இந்நாவல் பெண்களின் கருத்தியல் இடையீடுகளையும் அவர்களின் கனவுகள் மற்றும் தகர்வுகளையும் பதிவுசெய்கிறது.
இந்நாவலில் இடம்பெறும் பெண்பாத்திரங்கள் ஒவ்வொன்றும் ஒரு குறிப்பிட்ட கருத்தியலுக்கான வரைபடமாக அமைக்கப்பட்டிருப்பது போன்ற தோற்றம் கொண்டுள்ளன.
பாலு என்ற சிறுவனையும் அவனுடைய குடும்பத்தையும் மையப்படுத்தி இந்நாவல் திட்டமிடப்பட்டிருப்பதால் அவனுடைய தாய் என்ற வகையில் லட்சுமி பற்றி அதிகம் பேசப்படுவது இயல்பான ஒன்று.
லட்சுமியின் நினைவோட்டங்களாகக் கதைசொல்லப்படுவதன் மூலம் கதையின் கோணம் பெண்வயப் பார்வையில் அமைவதற்கான தளத்தை பல இடங்கள் அடைகின்றன தாகூரின் காரே பைரே நாவலில் பிமலாவின் தன் பேச்சாக அமையும் பகுதிகள் நினைவுக்கு வரும்.
லட்சுமி ஒரு மனைவி என்ற வகையில் தன் ஆழ்மனக் காதல் ஏக்கங்கள் ஆசைகள் என்பவற்றை மெய்ப்பட வாழுவதற்கான நிலையில் இல்லை.